b"\n_START_ARTICLE_\nRadioteleskops\n_START_PARAGRAPH_\nRadioteleskops ir teleskops kosmisko objektu radiostarojuma uztver\xc5\xa1anai un re\xc4\xa3istr\xc4\x93\xc5\xa1anai. Radioteleskops sast\xc4\x81v no antenas (visbie\xc5\xbe\xc4\x81k liela diametra parabolo\xc4\xabda formas met\xc4\x81la atstarot\xc4\x81ja antenas) un starojuma uztv\xc4\x93r\xc4\x93ja \xe2\x80\x94 radiometra. Atsevi\xc5\xa1\xc4\xb7am radioteleskopam ir neliela iz\xc5\xa1\xc4\xb7irtsp\xc4\x93ja (ne augst\xc4\x81ka par 1'), t\xc4\x81s paaugstin\xc4\x81\xc5\xa1anai izmanto radiointerferometru.\n_START_SECTION_\nRadioteleskopi Latvij\xc4\x81\n_START_PARAGRAPH_\nLatvij\xc4\x81 liel\xc4\x81kais radioteleskops RT-32 atrodas Ventspils rajona Ances pagasta Irben\xc4\x93. T\xc4\x81 antenas diametrs ir 32 m, tas ir liel\xc4\x81kais Baltij\xc4\x81 un Zieme\xc4\xbcvalst\xc4\xabs. B\xc5\xabv\xc4\x93ts PSRS 1960._NEWLINE_gados milit\xc4\x81riem m\xc4\x93r\xc4\xb7iem: spiego\xc5\xa1anai, sakaru p\xc4\x81rtver\xc5\xa1anai. P\xc4\x93c Latvijas neatkar\xc4\xabbas atjauno\xc5\xa1anas teleskopa darb\xc4\xabba atjaunota, un tagad tas tiek izmantots astronomij\xc4\x81, p\xc4\x93tnieciskos nol\xc5\xabkos, piedal\xc4\x81s starptautiskos projektos. Irben\xc4\x93 blakus atrodas maz\xc4\x81ks 16 m diametra radioteleskops RT-16."